UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
"AK.Nädal": millised on põlevkivist elektri tootmise alternatiivid?
#000003
Esmaspäeval allkirjastatud koalitsioonileppes lubatakse 2035. aastaks loobuda põlevkivist elektri tootmisest ja 2040. aastaks ka põlevkiviõli tootmisest. Mis võiks tuule ja päikese kõrval olla alternatiivsed energiaallikad, millised oleks energia salvestamise võimalused, praegu uuritakse. Selge pole ka, mis saab põlevkivitööstuse töötajatest.
#000004
Majandus- ja taristuminister Taavi Aas kinnitas, et juba praegu toodetakse Eestis vaid väike osa elektrist põlevkivist. Ainult üksikutel päevadel kui külma või avarii tõttu on tekkinud energiadefitsiit, paneb Eesti Energia oma jaamad käima. Aas on kindel, et 15–20 aasta jooksul leitakse alternatiiv nii põlevkivielektrile kui õlitootmisele.
#000005
"Siin tuleks vaadata kaht koalitsioonilepingu punkti koos. Sellele punktile, kus me räägime eesmärgist väljuda põlevkivielektri tootmisest 2035 ja energeetikast õlitootmisest 2040, eelnev punkt räägib sellest, et Eestil on vaja säilitada energiajulgeoleku huvides reserv 1000 megavatti. Kindlasti on oluline, et meil see julgeolekureserv säilib," lausus Aas.
#000006
Aasa sõnul on igati võimalik, et 15 aasta pärast suudab tuule- ja päikeseenergia meie elektrivajaduse katta. Samas sellest üksi ikkagi ei piisa.
#000007
Tulevikustsenaariumides on olnud sees nii maagaas, kivisüsi kui ka tuumaenergia ja täiendavalt kõik taastuvenergial põhinevad alternatiivid.
#000008
Energeetikadoktor Reeli Kuhi-Thalfeldti sõnul võiks üheks juhitavaks tootmisviisiks olla kohalikud koostootmisjaamad, mis kasutaksid taastuvenergiat. "Praegu selleks meil on põhiliselt kasutusel puit ja vähesel määral ka biogaas. Tulevikus võiks sinna juurde tulla veel erinevaid kohalikke ressursse – jäätmekütus, erinevad rohtse biomassi allikad ja ehk midagi veel," lausus Kuhi-Thalfeldt.
#000009
Energiasalvestamise võimalustena on kõne all pumphüdroelekrijaamad ja vesinik. Pumpelektrijaamas pumbatakse elektri ületootmise ajal vesi kõrgemale reservuaari ja toodetakse sellest vajaduse korral hüdrojõul elektrit. Vesiniku puhul on skeem sama. Elektri abil valmistatakse vesinikku, millest vajadusel omakorda taas elektrit toodetakse.
#000010
Tegelikult ei pruugi me praegu teadagi, milline tehnoloogia meil 15 aasta pärast kasutada on.
#000011
"Kõik sõltub sellest, kui mastaapselt mingi tehnoloogia kasutusele võetakse ja sellest tekib tehnoloogia odavnemine. Nagu elektriautode puhul on mingisugused arengud toimunud. Aga me ei tea, kui palju elektriautosid meil on 10–20 aasta pärast. Elektriautode näol on ka väga suur salvestuspotentsiaal," lausus Kuhi-Thalfeldt.
#000012
Taavi Aas kinnitas, et elu seismajäämist Ida-Virumaal karta pole ka siis, kui põlevkivist elektrit ja õli ei toodeta. Aas lubab suunata piirkonda hulganisti Euroopa Liidu toetusraha, sealhulgas praktiliselt kogu õiglase ülemineku toetuse.
#000013
"Kindlasti on oluline taristu nagu igasuguse ettevõtluse arendamisel. Siin on olulised tööstuspargid ja kindlasti toetused olemasolevatele ettevõtetele, et ka nemad suudaks end ümber kujundada keskkonnasõbralikumaks," lausus Aas.
#000014
Ida-Virumaal põlevkivitööstuse ja rohepöördega kokku puutuvate inimestega suheldes tuli välja, et ei olda põlevkivi ehk kukersiiditööstuse kinnipanemise vastu. Küll toonitati, et inimeste tööhõive ja energiajulgeolekuks vajaliku juhitava elektritootmise säilitamise seiskohalt on oluline, et seda ei tehtaks enne, kui teadlaste eestvedamisel on leitud tõhus alternatiiv.
#000016
Eesti põlevkivipealinna Kohtla-Järve keskerakondlasest linnapea Ljudmila Jantšenko võrdles uue valitsuse väljaütlemist sajanditaguse revolutsioonilise olukorraga Venemaal. Linnapea sõnul on vaja põlevkivitööstuse kiiret sulgemist põhjalikult kaaluda.
#000017
"Peaks olema mingi lahendus, ja kui see lahendus on olemas, siis võib edasi liikuda. Aga niimoodi teha, see on kui revolutsiooni ajal 17. aastal eelmisel sajandil: kõik lõhutakse ära ja pärast hakatakse uut ehitama. See pole päris õige," lausus Jantšenko.
#000018
Põlevkivitööstuse piirkonna töökohavalikute mitmekesistamiseks loodud sihtasutuse Ida-Virumaa Tööstusalade Arendus ühe eestvedaja Vadim Orlovi sõnul teevad valitsusest tulevad segased sõnumid fossiilkütuse kohta maakonna tulevikule karuteene.
#000019
"Noored inimesed, kui nad kuulevad selliseid sõnumeid valitsuselt, kindlasti panevad kahtluse alla oma tuleviku sidumise Ida-Virumaaga," nentis Orlov.
#000020
Eesti Energia põlevkivitööstuse ametiühinguliidrite sõnul tekitavad uue valitsuse väljaütlemised töötajates segadust. Seda enam, et pärast kaht koondamisrohket aastat olid riigiettevõtte juhid andnud lootust stabiilsele tulevikule.
#000021
Kaevurite ja energeetikute sõltumatu ametiühingu esimees Marina Lukjanova ütles, et eelmise aasta lõpus tundsid töötajad end juba enam-vähem kindlalt, sest ümberkorraldused olid ettevõttes tehtud. "See, mis juhtus aga aasta alguses, võtab sõnatuks," ütles Lukjanova.
#000022
"Eesti Energia kontsern on ju juba palju panustanud sellesse, et heitmeid oleks vähem ja õhk oleks puhas, ning tehtud on suured investeeringud. Ja kui vaadata neid eesmärke, mis ettevõttel olid võetud, et vähendada saastamist võrreldes 1990. aasta heidetega, siis need on ammu ületatud," märkis Narva Energia ametiühingu esimees Andrei Zaitsev.
#000023
Ida-Virumaa omavalitsuste liidu õiglase ülemineku platvormi koordinaatori Hardi Murula hinnangul on hea, et uus koalitsioon on välja öelnud põlevkivitööstuse lõpetamiseks konkreetsed aastad. Nüüd oleks vaja sellele lisada eelarve ja tegevuskava.
#000024
"Loomulikult on päikese- ja tuuleparkide arendamine hea, aga lisaks sellele on Eestil vaja juhitavat tootmisvõimsust. Täna veel salvestamine ega ka vesiniku tootmine ja vesinikust elektri tootmine pole arvestatavad ning Eesti tingimustes on praegu ainuke alternatiivne taastuvenergia, mis on juhitav, biomassi kasutamine," lausus Murula.
#000025
Kokku annab põlevkivitööstus tööd enam kui 6000 inimesele.
#000026
Eesti Energia lõpetab 2030. aastaks põlevkivist elektri tootmise
#000027
Vesinikutehnoloogia huvikorjele laekus 23 suurprojekti
#000028
Raul Kotov: asetame vesiniku kõrvale läga ja sõnniku
#000029
Peeter Vassiljev: tuumajaama asemel vajame akujaama
#000030
Mölder: põlevkivist ei saa loobuda enne, kui varustuskindlus on tagatud
#000031
Energeetikajuhid ootavad valitsuselt rohkem konkreetsust
#000032
Riigi 28 500-eurone kampaania "Eesti 2035" tutvustamiseks tõi ühekordse huvi tõusu
#000034
Tallinna koolid pelgavad, et riigigümnaasiumid võtavad parimad endale
#000035
Maailma edetabelis rekordkõrgele tõusnud Jäätma esitati väärikale tiitlile
#000036
Brüsseli eurokvartali Schumani metroojaamas toimus noarünnak
#000038
Galerii: Tammsaare pargis toimus eesti kirjanduse päeva disko
#000039
Sloveenia vahistas kaks kahtlustatavat Vene spiooni
#000041
Kaljulaid kritiseeris Vene diplomaatide väljasaatmist
#000046
Azovstali kaitsjad: Ukraina põgenikule tuleks esitada kolm kontrollküsimust
#000047
Naiste Balti liiga alustab veebruaris uuenenud formaadiga
#000053
ETV spordi lühiuudised 30. jaanuaril
#000054
Rahvalaulu jooned elavad räpiridades edasi
#000055
Linnaojade taastamine turgutab loodusrikkust ja inimest
#000057
Lähipäevil möödub Maast palja silmaga nähtav komeet
#000058
Galerii: Vargamäel avati eesti kirjanduse päeval näitus "Tammsaare reisid ja reietused"
#000060
Treener: ühest tunniajasest treeningust pärast tööpäeva jääb natuke väheks
#000062
Kohtla-Järve linnaeelarve on kuue miljoni euroga miinuses
#000064
Kaitseliidu Pärnumaa malev kavandab Pärnus maadevahetust
#000065
Tulevikutehingud ennustavad, et elektrienergia börsihind on augustini universaalteenusest odavam
#000066
Siseministeerium kaalub võimalust anda õigus abielu sõlmida ka eraisikutele
#000068
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000072